Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: Köztársaság még nem volt tagja az Európai Uniónak [30/1998. (VI. 25.) AB határozat, ABH 1998, 220. a továbbiakban:
Paragraph Index: 129

Köztársaság még nem volt tagja az Európai Uniónak [30/1998. (VI. 25.) AB határozat, ABH 1998, 220. a továbbiakban: Abh1.]. E határozat a 2.3.1. pontban kifejtetteket újból leszögezve [„A szuverenitás korlátozása természetszerû velejárója annak, hogy az állam nemzetközi kapcsolatokban szerepel, nemzetközi kötelezettségeket vállal” (Abh1., 232.)] a következõ – a jelen ügyre vonatkozóan is irányadó – megállapításokat tette: „Az Alkotmány 2. § (2) bekezdése szerint: a Magyar Köztársaságban minden hatalom a népé, amely a népszuverenitást választott képviselõi útján, valamint közvetlenül gyakorolja. A képviseleti hatalomgyakorlást megtestesítõ Országgyûlés által gyakorolt államhatalom azonban nem korlátlan hatalom, a parlament csak az Alkotmány keretei között tevékenykedhet, hatalmának korlátait az Alkotmány rendelkezései meghatározzák [2/1993. (I. 22.) AB határozat, ABH 1993, 33, 36.]. Ez a tétel természetesen az államhatalom gyakorlására hivatott más szervek vonatkozásában is értelemszerûen irányadó. Az Alkotmány 2. § (1) bekezdése szerint: a Magyar Köztársaság független, demokratikus jogállam. A demokratikus jogállam alkotmányi követelményei meghatározzák az Országgyûlés és a Kormány tevékenységének, általában véve a közhatalom gyakorlásának kereteit és korlátait. A népszuverenitáson alapuló demokratikus jogállam egyik követelménye, összefüggésben az Alkotmány 2. § (2) bekezdésében deklarált népszuverenitás elvével, hogy közhatalom kizárólag demokratikus legitimáció alapján gyakorolható. A közhatalom-gyakorlás körébe tartozik – egyebek mellett – a jogalkotás és jogérvényesítés intézményi, eljárási és tartalmi jellemzõinek a meghatározása is. A közhatalom gyakorlásának demokratikus legitimációja egyaránt alkotmányi követelmény a belsõ és külsõ, vagyis a nemzetközi kapcsolatok meghatározására irányuló, illetõleg nemzetközi kötelezettségvállalást eredményezõ közhatalmi aktusokat illetõen. Az Alkotmány szerint a népszuverenitáson és a demokratikus jogállamiságon alapuló demokratikus legitimáció szempontja a Magyar Köztársaságban alkalmazandó jogi normákat illetõen azt a követelményt állítja fel, hogy azok megalkotása a közhatalom végsõ forrására visszavezethetõ legyen. Az Alkotmány 2. § (1)–(2) bekezdései alapján tehát általánosan irányadó követelmény, hogy a hazai jogalkalmazásban a hazai jogalanyokkal szemben érvényesíthetõ minden közjogi jogi norma a népszuverenitásra visszavezethetõ, demokratikus legitimáción alapuljon.” (ABH 1998, 233–234.) A népszuverenitásra visszavezethetõség követelményének az Abh1. után, az európai uniós csatlakozás elõkészítésekor az alkotmányozó az Alkotmány 2/A. § beiktatásával tett eleget. (Az ebbõl fakadó következményeket az Alkotmánybíróság a jelen határozat IV/2.2. pontjában érintette.) Az Alkotmány 2/A. §-ának érvényesülése azonban nem üresítheti ki az Alkotmány 2. § (1) és (2) bekezdésében foglaltakat. 2.4. Az Alkotmánybíróság emlékeztet továbbá az Alkotmány 6. § (4) bekezdésére, amely szintén az európai uniós csatlakozás elõkészítése során került be alaptörvényünkbe, mint államcél. E rendelkezés részben az Európai Unió, részben az európai egység érdekében tevékenykedõ többi nemzetközi szervezet (mint például az Európa Tanács) vonatkozásában rögzíti azt az alkotmányos elvárást, amelyet a mindenkori kormánynak követnie kell. A részvétel nem öncél, hanem az emberi jogok, a jólét és a biztonság kiterjesztését kell szolgálnia: e szervezetekben tevékenykedve, továbbá a jelenlegi struktúrák és intézmények esetleges reformjai során a kormánynak ezt szem elõtt tartva kell tárgyalnia és fellépnie, és ezt szem elõtt tartva kell döntenie egy-egy reformszerzõdés ratifikációjáról az Országgyûlésnek. 2.5. Az indítvány többször is utal arra, hogy a Lisszaboni Szerzõdés kötelezõ hatályának elfogadásával „a Magyar Köztársaság független jogállami léte megszûnik.” Az Alkotmánybíróság megállapítja, hogy a Lisszaboni Szerzõdés nem európai szuperállamot hozott létre: a Lisszaboni Szerzõdést szuverén tagállamok fogadták el és erõsítették meg, megállapodva abban, hogy szuverenitásuk egy részét nemzetek feletti együttmûködés formájában megosztják egymással. A Lisszaboni Szerzõdés nem változtatja meg alapjaiban az Európai Uniót, azonban bevezet néhány komoly intézményi újítást, miáltal az Európai Unió erõsebbé válik, és hatékonyabban mûködik. Ezek közé tartozik, hogy tagállamai az Európai Uniót önálló jogi személyiséggel ruházzák fel, amelynek tevékenységét azonban a tagállamok kormányai továbbra is irányítani és ellenõrizni tudják. A Lisszaboni Szerzõdéshez csatolt (2.) Jegyzõkönyv a szubszidiaritás és az arányosság elvének alkalmazásáról pedig a tagállami parlamentek számára – a korábbinál szélesebb körben – is biztosítja az ellenõrzés gyakorlását: így mindenekelõtt a 6., 7. cikkekben a jogszabálytervezetek felülvizsgáltatási eljárása kezdeményezési jogának, illetve a 8. cikkben foglaltak szerint az elfogadott jogalkotási aktusokkal szembeni, az Európai Unió Bírósága elõtti megsemmisítési eljárás indítványozási jogának elismerésével. Az Alkotmánybíróság megállapítja: ezek az eljárások biztosítékot adnak arra, hogy – az Alkotmány 2/A. § (1) bekezdése értelmében az Alkotmányból eredõ hatásköröknek a többi tagállammal közösen, illetve az Európai Unió intézményei révén történõ gyakorlása során – az alapító szerzõdésekbõl fakadó jogok gyakorlásához és kötelezettségek teljesítéséhez „szükséges mérték” ellenõrzésében az Országgyûlés aktív, kezdeményezõ szerepet játsszon. Van olyan terület is – így a rendes felülvizsgálati eljárás [az Európai Unióról szóló szerzõdés 48. cikk (2)–(5) bekezdése szerint], vagy az ún. egyszerûsített módosítási eljárás [az Európai Unióról szóló szerzõdés 48. cikk (6)–(7) bekezdése szerint], vagy a több államra kiterjedõ vonatkozású családjogi kérdések [az Európai Unió mûködésérõl szóló szerzõdés 81. cikk

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes